C 159/16
SK
Úradný vestník Európskej únie
12.4.2022
„Angažovanosť“: každá činnosť vo všeobecnom záujme vykonávaná na dobrovoľnom základe alebo vo forme dobrovoľníckej misie.
Angažovanosť označuje dobrovoľné a nezištné občianske činnosti v prospech iných.
„Životné prostredie:“ kombinácia prírodných a socio-ekonomických prvkov, ktoré tvoria rámec životných podmienok jednotlivca, obyvateľstva alebo komunity v rôznom priestorovom rozsahu.
Ochrana životného prostredia ako taká zahŕňa prijatie opatrení na obmedzenie alebo odstránenie negatívneho vplyvu ľudskej činnosti na životné prostredie.
„Mentorstvo“: dobrovoľný stredno- až dlhodobý medziľudský vzťah medzi mladým človekom a mentorom štruktúrovaný v profesionálnom rámci.
„Činnosti partnerského učenia“: činnosti, ktoré na úrovni EÚ umožňujú členským štátom, ktoré čelia podobným výzvam v určitej oblasti politiky, pracovať v zoskupeniach a vymieňať si osvedčené postupy, zameriavať sa na výzvy špecifické pre jednotlivé krajiny alebo podporovať konkrétny národný program reforiem, podľa potreby za pomoci partnerských krajín, zainteresovaných organizácií a nezávislých expertov (1). „Udržateľný rozvoj“: napĺňanie potrieb súčasných generácií spôsobom, ktorý neohrozuje schopnosť budúcich generácií napĺňať tie svoje.
V rámci udržateľného rozvoja sa podporuje dynamické hospodárstvo, plná zamestnanosť, vysoké štandardy vzdelávania, zdravotnej starostlivosti a sociálnej a regionálnej súdržnosti, ako aj ochrana životného prostredia v bezpečnom a mierovom svete, v ktorom sa rešpektuje kultúrnu rozmanitosť.
„Mladí ľudia s nedostatkom príležitostí“ sú mladí ľudia, ktorí z ekonomických, sociálnych, kultúrnych, geografických alebo zdravotných dôvodov, pre svoj prisťahovalecký pôvod alebo z dôvodov, ako je zdravotné postihnutie alebo ťažkosti vo vzdelávaní, alebo z akýchkoľvek iných dôvodov vrátane dôvodu, ktorý by mohol viesť k diskriminácii podľa článku 21 Charty základných práv Európskej únie, čelia prekážkam, ktoré im bránia v účinnom prístupe k príležitostiam (2).
(1) Uznesenie Rady o riadiacej štruktúre strategického rámca pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030) (2021/C 497/01), bod 11.
(2) Vymedzenie pojmu v článku 2 ods.
4 nariadenia (EÚ) 2021/888.